जगद्दल महाविहार
जगद्दल महाविहार एक बौद्ध बिहार तथा शिक्षा का केन्द्र (आधुनिक अर्थ में, विश्वविद्यालय) था जो ११वीं शताब्दी के अन्तिम चरण से १२वीं शताब्दी के मध्य तक उत्कर्ष पर था। वर्तमान समय में यह यह स्थान बांग्लादेश के धामइरहाट उपजिला के जगद्दल गाँव के निकट स्थित है। ऐतिहासिक रूप से यह वरेन्द्र क्षेत्र के अन्तर्गत आता है और भारतीय सीमा के पास ही है और पहाड़पुर के निकट है। इसकी स्थापना पाल राजवंश के अन्तिम राजाओं (सम्भवतः रामपाल) ने कराया था।